Josef Wagner (Gauleiter)

Josef Wagner (født 12. januar 1899 i Algringen i Elsass-Lothringen, død 22. april eller 2. mai 1945, trolig i Berlin) var en tysk nasjonalsosialist og gauleiter. Wagner var fra 1928 gauleiter i Gaus Westfalen-Süd og fra januar 1935 også i Gau Schlesien.

Han tjenestegjorde som soldat på Vestfronten under første verdenskrig og ble tatt til krigsfange, men klarte senere å flykte. 

Han meldte seg inn i NSDAP allerede i 1922. Han fikk deretter jobb som lærer, men måtte slutte av politiske årsaker. I 1928 ble han innvalgt i Riksdagen for nazipartiet og satt er frem til 1945. 

I 1944 ble han arrestert av Gestapo misstenkt for å ha vært involvert i 20. juli-attentatet mot Hitler. Han døde i april-mai 1945, men det er usikkert om han ble drept av Gestapo eller av Den røde hær som da var i ferd med å invadere Berlin.

Referanser

Kategori:Personer fra departementet Moselle
Kategori:Tyske nazister
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Tyske krigsfanger under første verdenskrig
Kategori:Personer drept i andre verdenskrig